CELEX: 32019R0714
Language: hu
Date: 2019-03-07 00:00:00
Title: A Bizottság (EU) 2019/714 felhatalmazáson alapuló rendelete (2019. március 7.) a polgári kezdeményezésről szóló 211/2011/EU európai parlamenti és tanácsi rendelet I. mellékletének felváltásáról, valamint II. és VII. mellékletének módosításáról

10.5.2019   
               
               
                  HU
               
               
                  Az Európai Unió Hivatalos Lapja
               
               
                  L 123/30
               
            
         A BIZOTTSÁG (EU) 2019/714 FELHATALMAZÁSON ALAPULÓ RENDELETE
         (2019. március 7.)
         a polgári kezdeményezésről szóló 211/2011/EU európai parlamenti és tanácsi rendelet I. mellékletének felváltásáról, valamint II. és VII. mellékletének módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári kezdeményezésről szóló, 2011. február 16-i 211/2011/EU európai parlamenti és tanácsi rendeletre (1) és különösen annak 16. cikkére,
         mivel:
         
                     (1)
                  
                  
                     A 211/2011/EU rendelet 7. cikkének (2) bekezdése úgy rendelkezik, hogy a polgári kezdeményezés aláírói legalacsonyabb számának a tagállamok legalább egynegyedében meg kell felelniük az Európai Parlament képviselői tagállamonként megválasztott száma 750-szeresének. E minimumszámokat az említett rendelet I. melléklete rögzíti.
                  
               
                     (2)
                  
                  
                     Nagy-Britannia és Észak-Írország Egyesült Királysága (a továbbiakban: az Egyesült Királyság) 2017. március 29-én az Európai Unióról szóló szerződés 50. cikkének megfelelően bejelentette az Unióból való kilépésre vonatkozó szándékát. A kilépésről rendelkező megállapodás hatálybalépésének időpontjában, illetve ennek hiányában a kilépés bejelentésétől számított két év elteltével, azaz 2019. március 30-án a Szerződések az Egyesült Királyság tekintetében többé nem alkalmazandók, kivéve abban az esetben, ha az Európai Tanács az Egyesült Királysággal egyetértésben egyhangúlag ezen időszak meghosszabbításáról határoz.
                  
               
                     (3)
                  
                  
                     2018. június 28-án az Európai Tanács elfogadta az Európai Parlament összetételének megállapításáról szóló (EU) 2018/937 európai tanácsi határozatot (2). Ez a határozat, amely 2018. július 3-án lépett hatályba, meghatározza az egyes tagállamokban megválasztott európai parlamenti képviselők számát a 2019. július 2-án kezdődő 2019-2024-es parlamenti ciklusban.
                     Annak érdekében, hogy tükrözzék ezeket a szabályokat az aláíróknak a 211/2011/EU rendelet I. mellékletében foglalt legalacsonyabb száma tekintetében, helyénvaló módosítani a 211/2011/EU rendelet I. mellékletét. E módosítást 2019. július 2-től kell alkalmazni, amikor megkezdődik a 2019–2024-es parlamenti ciklus. Amennyiben azonban ezen időponton túlra meghosszabbítják az Európai Unióról szóló szerződés 50. cikkének (3) bekezdésében említett kétéves időszakot, a módosítást a meghosszabbított időszak lejárta után kell alkalmazni. Az egyértelműség érdekében az I. mellékletet fel kell váltani.
                  
               
                     (4)
                  
                  
                     A 211/2011/EU rendelet 4. cikkének (1) bekezdése értelmében a javasolt polgári kezdeményezés szervezőinek a rendelet II. mellékletében meghatározott információk rendelkezésre bocsátása révén nyilvántartásba kell vetetniük a polgári kezdeményezést a Bizottsággal.
                  
               
                     (5)
                  
                  
                     A 211/2011/EU rendelet 9. cikke úgy rendelkezik, hogy a polgári kezdeményezésnek a Bizottsághoz történő benyújtásához a szervezőknek az említett rendelet VII. mellékletben meghatározott formanyomtatványt kell használniuk.
                  
               
                     (6)
                  
                  
                     A 211/2011/EU rendelet II. és VII. mellékletében szereplő formanyomtatványok olyan lábjegyzetet tartalmaznak, amely tájékoztatást nyújt arról, hogy miként kezelik a kezdeményezés szervezőinek és a szponzorainak személyes adatait. Az érintett adatkezeléshez használt adatvédelmi nyilatkozattal való összetévesztés elkerülése érdekében le kell rövidíteni és egyszerűsíteni kell az említett lábjegyzetben szereplő információkat.
                  
               
                     (7)
                  
                  
                     A lábjegyzetek szövege a 45/2001/EK európai parlamenti és tanácsi rendeletre (3) hivatkozik. A 45/2001/EK rendelet 2018. december 11-től hatályát vesztette és az (EU) 2018/1725 európai parlamenti és tanácsi rendelet (4) váltotta fel azt. A 45/2001/EK rendelet való hivatkozást ezért törölni kell az említett lábjegyzetekből.
                  
               
                     (8)
                  
                  
                     A 211/2011/EU rendelet I. mellékletét ezért fel kell váltani, és az említett rendelet II. és VII. mellékletét ennélfogva megfelelően módosítani kell,
                  
               ELFOGADTA EZT A RENDELETET:
         
            1. cikk
            A 211/2011/EU rendelet a következőképpen módosul:
            
                        (1)
                     
                     
                        Az I. melléklet helyébe e rendelet mellékletének szövege lép;
                     
                  
                        (2)
                     
                     
                        a II. mellékletben a lábjegyzet szövegének (1) helyébe a következő szöveg lép:
                        
                                    „(1)
                                 
                                 
                                    A Bizottság online nyilvántartásában kizárólag a szervezők nevét, a kapcsolattartók e-mail-címét és a támogatással és finanszírozással kapcsolatos információkat bocsátják rendelkezésre a nyilvánosság számára.
                                    Az adatalanyoknak jogukban áll, hogy sajátos helyzetükkel összefüggő lényeges jogos érdekből tiltakozzanak személyes adataik közzététele ellen.”;
                                 
                              
                  
                        (3)
                     
                     
                        A VII. melléklet a lábjegyzet szövegének (1) helyébe a következő szöveg lép:
                        
                                    „(1)
                                 
                                 
                                    A Bizottság online nyilvántartásában kizárólag a szervezők nevét, a kapcsolattartók e-mail-címét és a támogatással és finanszírozással kapcsolatos információkat bocsátják rendelkezésre a nyilvánosság számára.
                                    Az adatalanyoknak jogukban áll, hogy sajátos helyzetükkel összefüggő lényeges jogos érdekből tiltakozzanak személyes adataik közzététele ellen.”.
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Az 1. cikk 1. pontja 2019. július 2-től, vagy az azt követő naptól alkalmazandó, amikor az Európai Unióról szóló szerződés 50. cikkének (3) bekezdése alapján a Szerződések az Egyesült Királyságra többé nem alkalmazandók, attól függően, hogy melyik a későbbi időpont.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. március 7-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 65., 2011.3.11., 1. o.
         
         
            (2)  Az Európai Tanács (EU) 2018/937 határozata (2018. június 28.) az Európai Parlament összetételének megállapításáról (HL L 165 I, 2018.7.2., 1. o.).
         
            (3)  Az Európai Parlament és a Tanács 45/2001/EK rendelete (2000. december 18.) a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).
         
            (4)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).
      
      
         
            MELLÉKLET
            A TAGÁLLAMONKÉNTI ALÁÍRÓK LEGALACSONYABB SZÁMA
            
                        Belgium
                     
                     
                        15 750 
                     
                  
                        Bulgária
                     
                     
                        12 750 
                     
                  
                        Cseh Köztársaság
                     
                     
                        15 750 
                     
                  
                        Dánia
                     
                     
                        10 500 
                     
                  
                        Németország
                     
                     
                        72 000 
                     
                  
                        Észtország
                     
                     
                        5 250 
                     
                  
                        Írország
                     
                     
                        9 750 
                     
                  
                        Görögország
                     
                     
                        15 750 
                     
                  
                        Spanyolország
                     
                     
                        44 250 
                     
                  
                        Franciaország
                     
                     
                        59 250 
                     
                  
                        Horvátország
                     
                     
                        9 000 
                     
                  
                        Olaszország
                     
                     
                        57 000 
                     
                  
                        Ciprus
                     
                     
                        4 500 
                     
                  
                        Lettország
                     
                     
                        6 000 
                     
                  
                        Litvánia
                     
                     
                        8 250 
                     
                  
                        Luxemburg
                     
                     
                        4 500 
                     
                  
                        Magyarország
                     
                     
                        15 750 
                     
                  
                        Málta
                     
                     
                        4 500 
                     
                  
                        Hollandia
                     
                     
                        21 750 
                     
                  
                        Ausztria
                     
                     
                        14 250 
                     
                  
                        Lengyelország
                     
                     
                        39 000 
                     
                  
                        Portugália
                     
                     
                        15 750 
                     
                  
                        Románia
                     
                     
                        24 750 
                     
                  
                        Szlovénia
                     
                     
                        6 000 
                     
                  
                        Szlovákia
                     
                     
                        10 500 
                     
                  
                        Finnország
                     
                     
                        10 500 
                     
                  
                        Svédország
                     
                     
                        15 750